סבטלנה טיכאנובסקאיה

סבטלנה טיכאנובסקאיה (משמאל) בדרך לעצרת שלה (מינסק, 30 ביולי 2020).
הפגנה של סבטלנה טיכאנובסקאיה ומטה הקמפיין שלה (מינסק, 30 ביולי 2020).
סבטלנה גאורגייבנה טיכאנובסקאיה (בבלארוסית: Святлана Ціханоўская, סביאטלנה ציכאנואוסקאיה; ברוסית: Светла́на Гео́ргиевна Тихано́вская; נולדה ב-11 בספטמבר 1982, מיקשביץ', נפת לונינץ, מחוז ברסט, בלארוס הסובייטית) היא פוליטיקאית בלארוסית, שהייתה מועמדת לנשיאות בלארוס בבחירות 2020.

== ביוגרפיה ==
=== שנים מוקדמות ===
בשנת 2000 סיימה סבטלנה פיליפצ'וק את בית הספר התיכון מספר 2 במיקשביץ' בהצטיינות. לאחר שעזבה את בית הספר למדה בפקולטה הפילולוגית של האוניברסיטה הפדגוגית הממלכתית של מוזיר, אותה סיימה עם תואר בשפות זרות (אנגלית, גרמנית). בנוסף, סבטלנה עבדה בתור מורה וגם בתור עקרת בית.

=== קריירה ===
לאחר סיום הלימודים התגוררה בעיר הומל. היא עבדה כמתרגמת מאנגלית בארגונים שונים, כולל ארגון הצדקה של צ'רנוביל לייף ליין לסיוע לקורבנות אסון צ'רנוביל (אירלנד).

=== פעילות פוליטית ===
ב-15 במאי 2020, לאחר שוועדת הבחירות סירבה לרשום את בעלה סרגיי טיכאנובסקי כמועמד, סבטלנה הגישה מסמכים להירשם כמועמדת לנשיאות<ref>[https://news.tut.by/elections/684787.html Жена Сергея Тихановского подает документы в ЦИК на регистрацию своей группы]</ref>. ב-20 במאי 2020 סבטלנה טיכאנובסקאיה נרשמה רשמית<ref>[https://news.tut.by/elections/685295.html Ермошина — Тихановской: У вас есть намерение выдвигаться в президенты или вы просто спарринг-партнер?]</ref>. בעלה, סרגיי, מונה לראש מטה הבחירות שלה<ref>[https://naviny.by/new/20200701/1593634045-zaderzhannogo-po-delu-tihanovskogo-dmitriya-furmanova-nakazali-desyatyu Задержанного по «делу Тихановского» Дмитрия Фурманова наказали десятью сутками ареста]</ref><ref></ref>.

ב-30 ביולי 2020 נערכה עצרת רשמית של המועמדת לנשיאות רפובליקת בלארוס סבטלנה טיכאנובסקאיה בפארק ידידות העמים בעיר מינסק, בו התכנסו כ-63,000 איש, שהפך לעצרת הגדולה בתולדות בלארוס מאז 1991<ref></ref>. לאחר הבחירות שנערכו ב-9 באוגוסט ועדת הבחירות של בלארוס פרסמה כי לאחר ספירה חלקית של הקולות לוקשנקו הביס אותה עם למעלה מ-80% מהקולות, בעוד האופוזיציה טענה שהבחירות לא היו הוגנות והתוצאות זויפו, מה שהוביל להפגנות גדולות במדינה. טיכאנובסקאיה פנתה לוועדת הבחירות להגיש תלונה על זיוף הבחירות, שם עוכבה למשך כמה שעות והקשר עימה ניתק.

ב-11 באוגוסט נודע כי היא ברחה מהמדינה לליטא השכנה, לשם שלחה את ילדיה עוד במהלך קמפיין הבחירות למען ביטחונם. טיכאנובסקאיה פרסמה סרטון ובו רמזה כי ברחה אמרה "ילדים הם הדבר הכי חשוב שיש לנו בחיים... אני יודעת שרבים יבינו אותי, רבים ישפטו אותי, ורבים יתחילו לשנוא אותי... אבל חלילה שמישהו יעמוד בבחירה שהייתה לי". בהמשך אותו היום פורסם סרטון נוסף שלה, אשר צולם ככל הנראה בהוראת הקג"ב הבלרוסי, ובו היא נראית מקריאה הודעה הקוראת לאופוזיציה לעצור את ההפגנות. שני הסרטונים, בהם נראית טיכאנובסקאיה מפוחדת ומאוימת, דווקא הגבירו את הזעם הציבורי ברחוב הבלרוסי.

ב-17 באוגוסט פרסמה טיכאנובסקאיה סרטון נוסף ובו קראה להמשך ההפגנות. היא הבטיחה כי אם תמונה לנשיאה, היא תוציא את המדינה לבחירות חופשיות והבטיחה לאנשי כוחות הביטחון מחילה אם יסרבו לנקוט אלימות כלפי המפגינים.

== קישורים חיצוניים ==

* 

* 

== הערות שוליים ==

קטגוריה:פוליטיקאים בלארוסים
קטגוריה:בוגרות אוניברסיטאות ומכללות
קטגוריה:בוגרי אוניברסיטאות ומכללות
קטגוריה:זוכות פרס 100 נשים (BBC)
קטגוריה:אישים שהופיעו ברשימת טיים 100 נקסט
קטגוריה:פעילים למען דמוקרטיה
קטגוריה:בלארוסיות שנולדו ב-1982
קטגוריה:בלארוסים שנולדו ב-1982